ການເອື້ອເຟື້ອເຜື່ອແຜ່ ແກ່ພວກທີ່ຂັດສົນ ແມ່ນປະເພນີ ໃນວັນຂອບຄຸນພະເຈົ້າ (ເບິ່ງວີດີໂອ)
ໃນວັນ Thanksgiving ຊຶ່ງມີ​ຂຶ້ນໃນວັນພະຫັດ ສຸດທ້າຍຂອງເດືອນພະຈິກຂອງສະຫະລັດ ພວກທີ່ມີລາຍໄດ້ຕໍ່າ ແມ່ນເປັນການຍາກຫລາຍ ທີ່ຈະມີອາຫານກິນສະຫຼອງ​ກັນຕ
ວັນ Thanksgiving ຫລື ວັນຂອບຄຸນພະເຈົ້າ ຊຶ່ງມີຂຶ້ນໃນວັນພະຫັດສຸດທ້າຍຂອງເດືອນ ພະຈິກ ແມ່ນວັນສໍາຄັນອັນນຶ່ງໃນປະຕິທິນບຸນຕ່າງໆ ຂອງສະຫະລັດ ຊຶ່ງໃນມື້ນີ້ພວກຄອບ ຄົວຈະມາເຕົ້າໂຮມ ແລະສະຫຼອງຮ່ວມກັນ ໂດຍການຊຸມເຂົ້າ ກິນອາຫານອັນແຊບນົວ ມາກມາຍຫລາຍຢ່າງ ຫາກແຕ່ວ່າສໍາລັບພວກທີ່ມີລາຍໄດ້ຕໍ່າແລ້ວ ການທີ່ຈະມີອາຫານ ກິນສະຫຼອງກັນຕາມແບບປະເພນີໃນວັນບຸນນີ້ ແມ່ນເປັນການຍາກຫລາຍ ຜູ້ຄົນຈໍານວນ ຫລວງຫລາຍຕ້ອງໄດ້ອາໃສອົງການກຸສົນ ເພື່ອຈະໄດ້ກິນອາຫານດີໆໃນມື້ນີ້ ຢູ່ທີ່ເມືອງ ແດນເວີ ລັດໂຄໂລຣາໂດ, ອົງການກຸສົນ ອາສາສະມັກແຫ່ງອາເມຣິກາ ຫລື Volunteers of America ເປັນອົງການນຶ່ງ ໃນຫລາຍໆອົງການໃນທົ່ວປະເທດ ທີ່ທໍາການປຸກລະດົມ ເອົາອາຫານໄປແຈກຢາຍ ເພື່ອເຮັດໃຫ້ແນ່ໃຈວ່າ ພວກຄອບຄົວເຫລົ່ານັ້ນ ໄດ້ກິນອາຫານ ທີ່ພວກເຂົາເຈົ້າຕ້ອງການໃນວັນບຸນ Thanksgiving ນີ້ ນັກຂ່າວວີໂອເອ Selah Hennessy ໄດ້ໄປຢ້ຽມຢາມອົງການກຸສົນແຫ່ງນີ້ ແລະສົ່ງລາຍງານກ່ຽວກັບເລື້ອງນີ້ມາ ນາຍ ຣອດນີ ຄັນນິງແຮມ (Rodney Cunningham) ຜູ້ຊ່ວຍວຽກທີ່ອົງ ການອາສາສະ ມັກ ແຫ່ງອາເມຣິກາຫລື Volunteers of America ຂົນແກັດອາຫານລົງຈາກລົດຕູ້ຂອງ ອົງການເພື່ອກຽມເອົາໄປແຈກຢາຍໃຫ້ແກ່ຄອບຄົວ ທີ່ມີລາຍໄດ້ຕໍ່າ ເພື່ອເຂົາເຈົ້າຈະໄດ້ມີອາ ຫານລ້ຽງສະຫຼອງໃນວັນຂອບຄຸນພະເຈົ້າ ຫລື Thanksgiving ໃນມື້ນີ້ ລາວເອງກໍຈະໄດ້ ຮັບກ່ອງນຶ່ງຄືກັນ ເພື່ອຈະເອົາໄປສູ່ ລູກແລະຫລານໆຂອງລາວ ສີ່ຄົນກິນ ນາຍ ຄັນນິງ ແຮມເວົ້າວ່າ: " ນາຍ ຄັນນິງແຮມ ແລະພວກ ອາສາສະມັກຄົນອື່ນໆ ພາກັນ ຈັດອາຫານໃສ່ກະຕ່າ 1,500 ໜ່ວຍ ເພື່ອກຽມໄວ້ແຈກຢາຍ ໃນວັນ Thanksgiving ຄືວັນ ພະຫັດມື້ນີ້ ກະຕ່າທັງຫລາຍ ເຫລົ່ານັ້ນ ຈະເຕັມໄປດ້ວຍອາ ຫານປະເພດຕ່າງໆ ທີ່ແຊບນົວ ສໍາລັບນໍາໄປປຸງແຕ່ງ ກິນລ້ຽງ ກັນຕາມປະເພນີ ໃນວັນຂອບ ຄຸນພະເຈົ້ານີ້ ນາຍຄັນນິງແຮມ ເວົ້າວ່າ ໃນປີນີ້ ຄວາມຮຽກຮ້ອງ ຕ້ອງການແມ່ນສູງທີ່ສຸດ ຢ່າງບໍ່ ເຄີຍມີມາກ່ອນ ນາຍຄັນນິງ ແຮມເວົ້າວ່າ: ທ່ານ ຈີມ ໄວ໌ (Jim White) ຊຶ່ງເປັນຜູ້ອໍານວຍການດ້ານກິດຈະການປະຊາຄົມຢູ່ທີ່ອົງການ ກຸສົນ ດັ່ງກ່າວ ເວົ້າວ່າ ພວກປະຊາຊົນທີ່ອາໃສຢູ່ໃນທ້ອງຖິ່ນ ເປັນຜູ້ບໍລິຈາກອາຫານພວກນີ້ ທ່ານ ຈີມ ໄວ໌ ກ່າວຕໍ່ໄປວ່າ ບຸນຂອບຄຸນພະເຈົ້າ ຫລື Thanksgiving ບໍ່ແມ່ນແຕ່ກ່ຽວ ກັບການກິນອາຫານດີໆເທົ່ານັ້ນ ຊຶ່ງທ່ານອະທິບາຍວ່າ: ການພະຍາຍາມເຮັດໃຫ້ແນ່ໃຈວ່າ ຜູ້ຄົນທົ່ວໄປໄດ້ມີອາຫານຄໍ່າກິນສະຫລອງໃນວັນຂອບຄຸນ ພະເຈົ້າ ຫລື Thanksgiving ນີ້ ສໍາລັບນາຍຣອດນີ ຄັນນິງແຮມ ແລ້ວ ມັນແມ່ນພາກ ສ່ວນທີ່ດີທີ່ສຸດຂອງວຽກທີ່ລາວກໍາລັງເຮັດຢູ່ ນາຍ ຄັນນິງແຮມ ເວົ້າວ່າ: ແລະລາວເວົ້າວ່າ ສິ່ງນັ້ນແຫລະແມ່ນເປັນ ພະລັງຊູກໍາລັງໃຈ ໃຫ້ລາວໄປຫາເຮັດວຽກ ອາສາສະມັກແບບນີ້ຢູ່ເລື້ອຍມາ